A határokon átnyúló
fizetésképtelenségi
eljárások
2012

Kiadja a

CompLex Kiadó Jogi és Üzleti Tartalomszolgáltató Kft.

Budapest, 2012

1117 Budapest, Prielle Kornélia u. 21–35.

Telefon: (40) 464-565

Fax: +36 (1) 464-5657

e-mail: info@complex.hu

www.complex.hu

Felelős vezető: a CompLex Kiadó Kft. igazgatója

Kiadásért felelős: Tóth Gábor

A kiadványok szerkesztésért felelős: dr. Csizner Ildikó

Felelős szerkesztő: dr. Pap Petra

Termékkód: YEB9999

Kiadványaink megtekinthetőek és megvásárolhatóak szakkönyvesboltunkban a Kiadó címén,

továbbá a www.complex.hu portálon.

Minden jog fenntartva, beleértve a sokszorosítás és a mű bővített, illetve rövidített változatának kiadási jogát is.

A Kiadó írásbeli hozzájárulása nélkül sem a teljes mű, sem annak bármely része semmiféle formában

(fotokópia, mikrofilm vagy más hordozó) nem sokszorosítható.,

A határokon
átnyúló
fizetésképtelenségi
eljárások
2012

Szerző:

Csőke Andrea

Szerkesztette:

XXX XXXX

Kézirat lezárva:

2012. március 25.

© Csőke Andrea, Budapest, 2012

© CompLex Kiadó Jogi és Üzleti Tartalomszolgáltató Kft., Budapest, 2012

A CompLex Kiadó Kft. az 1795-ben alapított Magyar Könyvkiadók és Könyvterjesztők Egyesülésének a tagja.

Bevezetés a határokon átnyúló eljárások részhez

Ennek a jegyzetrésznek az a célja, hogy megpróbálja összefoglalni rövidített formában[1] a határokon átnyúló fizetésképtelenségi eljárások fő jellemzőit, felhívja a figyelmet azokra a rendelkezésekre, amelyeket érdemes figyelembe venni, és utaljon azokra az ebben a körben született Európai Unió Bíróság által, vagy más nemzeti bíróság által hozott olyan iránymutató határozatokra, amelyek befolyásolják ezt a jogterületet.

A jegyzetnek ez a része alapvetően az Európai Unióban kötelezően alkalmazandó, minket közelről érintő 1346/2000/EK rendelet (a továbbiakban: Rendelet) elemzésével foglalkozik. Az egyes cikkek után kitalált esetek alapján feltett kérdésekkel próbálja értelmezhetőbbé tenni a rendelkezéseket. Az I. fejezet után vannak további gyakorló kérdések, illetve a rész végén szintén gyakorló kérdések, valamint egy példatár – egy minta megoldással – teszi „emészthetőbbé” ezeket a számunkra kicsit idegen rendelkezéseket. A határokon átnyúló fizetésképtelenségi eljárásokkal kapcsolatos rész befejező része a Rendelet, valamennyi mellékletével együtt.

I. Hogyan kezelhető egy határon átnyúló fizetésképtelenségi eljárás?

A határokon átnyúló fizetésképtelenségi eljárásoknak nálunk csak az utóbbi időkben tulajdonítanak jelentőséget. A nagy nemzetközi kereskedelmi kapcsolatokkal rendelkező országokban azonban ez a probléma már a XIX–XX. század fordulóján felmerült, ismertek abból az időszakból fizetésképtelenségi esetek is. A megoldásra megpróbáltak két- vagy többoldalú szerződéseket kötni, illetve nemzetközi egyezményeket létrehozni, ezek azonban korlátozott területi hatályúak, és a mai világban más eszközökre van szükség.

I.1. UNCITRAL Model Law

Az egyik megoldást – számunkra az Európai Unión kívüli országok tekintetében lehet érdekes – az UNCITRAL (az ENSZ Nemzetközi Kereskedelmi Szervezete) ajánlja. Az általuk kidolgozott javaslat (Model Law on Cross-border Insolvency[2]) egy olyan általános szöveget tartalmaz, amelyet a nemzeti jog részévé kell tenni (azaz a nemzeti fizetésképtelenségi jognak megfelelő kiegészítéssel nemzeti jogszabályt – törvényt – kell alkotni belőle).

Az UNCITRAL Model Law nemzeti jogszabállyá történő implementálása esetén egy külföldön megindított fizetésképtelenségi eljárásban kijelölt fizetésképtelenségi szakértő segítséget kaphat a bíróságtól azért, hogy az országban levő vagyont az adós hitelezőinek érdekében zárolni lehessen, illetve az adott ország szabályainak megfelelően meg lehessen védeni addig, amíg a bíróság megállapítja, hogy az kit illet.

Amennyiben tehát az „A” országban kijelölt fizetésképtelenségi szakértő észleli, hogy „B” országban – amelyben a Model Law-t a nemzeti jogszabályba átültették – van az adósnak vagyona, kérheti a „B” ország bíróságától, hogy a „B” ország nemzeti jogszabályai szerinti segítséget adja meg a fizetésképtelenségi szakértőnek (zárolja a számlát stb.). Ha a „B” ország bírósága megállapítja, hogy a vagyontárgy az „A” országban megindított fizetésképtelenségi eljárás alatt levő adóst illeti, akkor a vagyont átadja a fizetésképtelenségi szakértő részére.

A Model Law implementálása (nemzeti jogba való átültetése) folyamatosan történik, azt, hogy mely országok ültették már át[3], a http://www.uncitral.org/uncitral/en/uncitral_texts/insolvency/1997Model_status.html internetes oldalon lehet megtekinteni.

Jóllehet Magyarország nem ültette át a saját jogába a Model Law rendelkezéseit, ennek ellenére jelentősége van számunkra is, mert olyan országokban is lehetővé teszi a magyar fizetésképtelenségi szakértők fellépését, amelyek nem tagjai az Európai Uniónak, ám az adósnak lehet ott vagyona (bankszámlája, követelése stb.). Gondoljunk Szerbiára, Japánra, Ausztráliára, az USA-ra. A Model Law alkalmazásával kapcsolatosan kialakult nemzetközi bírósági gyakorlatot az alábbi internetes oldalon levő anyagból, annak a végén található (angol nyelvű) esetjogból lehet megismerni.

http://www.uncitral.org/pdf/english/texts/insolven/V1188129-Judicial_Perspective_ebook-E.pdf

Gyakorlás:

Kakofónia egy kis ország Ázsiában. A kakofón cégbíróságon bejegyzett korlátolt felelősségű társaság ellen a kakofón bíróság elrendelte a fizetésképtelenségi eljárást. A fizetésképtelenségi szakértő a banki átutalások irataiból azt észlelte, hogy a társaságnak van az USA-ban és Nagy-Britanniában egy-egy bankszámlája, amelyen igen nagy összegek vannak elhelyezve és van a cégnek Japánban is egy nagy követelése az egyik autógyártó céggel szemben.

A fizetésképtelenségi szakértő és a társaság vezetője nagyon rossz viszonyba kerültek, mert a vezető nem akarta átadni az adós vagyontárgyait, eltitkolta a nagyobb követeléseket. A szakértő attól tart, hogy a külföldi bankszámlákon levő pénzt is el akarja tüntetni, illetve be akarja hajtani a követelést.

Mit kell tennie a kakofóniai szakértőnek ahhoz, hogy a külföldön levő bankszámlákon levő pénzt, illetve követelést az adós hitelezői számára megmentse?

„Lapozz bele!” módban ezek az oldalak nem érhetőek el.

Kérjük, vásárolja meg a teljes elektronikus könyvet weboldalunkon.

This page is not available in preview mode.

Should you wish to access the complete text, please purchase the full version of this e-book at our webpage.